Στο πλαίσιο της υλοποίησης του Υποέργου 2 με τίτλο **«Παροχή συμβουλευτικής υποστήριξης νεοϊδρυόμενων κοινωνικών επιχειρήσεων»** με ίδια μέσα (αυτεπιστασία), το οποίο εντάσσεται στην Πράξη **«Δημιουργία μηχανισμού στήριξης νέων επιχειρήσεων στον τομέα της κοινωνικής επιχειρηματικότητας του Δ. Αθηναίων» με κωδικό MIS 464022,** η Εταιρεία Ανάπτυξης και Τουριστικής Προβολής Αθηνών Αναπτυξιακή Ανώνυμος Εταιρεία Οργανισμού Τοπικής Αυτοδιοίκησης (η «ΕΑΤΑ ΑΕ»), σύμφωνα με τα άρθρα 22 και 23 του Κανονισμού Προμηθειών και Έργων της και σε συνέχεια της με αριθμό γενικού πρωτοκόλλου 325/26.03.2013 (ΑΔΑ: ΒΕ27ΟΡΙΝ-ΘΛΘ) απόφασης του Διευθύνοντος Συμβούλου με θέμα «Ανοιχτή πρόσκληση εκδήλωσης ενδιαφέροντος για εγγραφή στο μητρώο παρόχων υπηρεσιών και προμηθευτών της Ε.Α.Τ.Α. Α.Ε.», πρόκειται να απευθύνει προσκλήσεις σε φυσικά και νομικά πρόσωπα τα οποία είναι εγγεγραμμένα στο Μητρώο Προμηθευτών της για την υλοποίηση των παρακάτω πακέτων εργασίας:

1. **Σχεδιασμός και παραγωγή πληροφοριακού υλικού (info-pack)** που σχετίζεται που σχετίζεται αφενός με τις παρεχόμενες υπηρεσίες προς επιχειρήσεις στο πλαίσιο του συγκεκριμένου υποέργου και αφετέρου με θέματα ίδρυσης, οργάνωσης και λειτουργίας των κοινωνικών επιχειρήσεων.
2. **Δημιουργία εργαλείου αξιολόγησης «Κοινωνικής Επιχειρηματικότητας»** με βάση το οποίο θα προσδιορίζεται (α) η κοινωνική επίδοση της νεοϊδρυόμενης επιχείρησης και (β) η βιωσιμότητα της επιχειρηματικής ιδέας.
3. **Επιλογή υποψήφιων επιχειρηματιών** βάσει κριτηρίων
4. **Διάγνωση αναγκών επιλεγμένων κοινωνικών επιχειρήσεων** βάσει της οποίας θα υποδεικνύονται οι ενδεδειγμένοι τρόποι κάλυψής τους
5. **Παροχή συμβουλευτικών και υποστηρικτικών υπηρεσιών** σε θέματα επιχειρησιακού σχεδιασμού
6. **Παροχή υπηρεσιών ευέλικτης κατάρτισης** μέσω διοργάνωσης εντατικών σεμιναρίων και διήμερων συναντήσεων
7. **Διαχείριση περιεχομένου διαδικτυακής πύλης**
8. **Επιχειρησιακή Υποστήριξη**- Οργάνωση, διαχείριση και διοικητική υποστήριξη του υποέργου.

Προς τούτο, η εταιρεία καλεί οποιονδήποτε ενδιαφερόμενο, φυσικό ή νομικό πρόσωπο, να εγγραφεί στο Μητρώο Προμηθευτών της, σύμφωνα με τα ειδικότερα οριζόμενα στη με αριθμό γενικού πρωτοκόλλου 325/26.03.2013 (ΑΔΑ: ΒΕ27ΟΡΙΝ-ΘΛΘ) Ανοιχτή πρόσκληση εκδήλωσης ενδιαφέροντος για εγγραφή στο μητρώο παρόχων υπηρεσιών και προμηθευτών της Ε.Α.Τ.Α. Α.Ε..

Διευκρινίζεται ότι η παρούσα δεν αποτελεί πρόσκληση υποβολής προσφοράς και η ΕΑΤΑ ΑΕ δε δεσμεύεται να προσκαλέσει όλα τα πρόσωπα που τυχόν θα εγγραφούν στο Μητρώο Προμηθευτών της, απευθύνοντας Πρόσκληση Εκδήλωσης Ενδιαφέροντος για υποβολή προσφοράς σε διαγωνιστικές διαδικασίες σε σχέση με τα παραπάνω πακέτα εργασίας.

Πιο συγκεκριμένα, ο ΤΟΜΕΑΣ του Μητρώου Προμηθειών ο οποίος σχετίζεται με τα ανωτέρω πακέτα εργασίας αφορά σε **ΑΝΤΑΓΩΝΙΣΤΙΚΟΤΗΤΑ - ΕΠΙΧΕΙΡΗΜΑΤΙΚΟΤΗΤΑ - ΚΟΙΝΩΝΙΚΗ ΟΙΚΟΝΟΜΙΑ και ειδικότερα το ΠΕΔΙΟ Διαχείριση/ Υποστήριξη στη Διαχείριση – Υλοποίηση.**

Σημειώνεται ότι από 1η Οκτωβρίου 2014, σύμφωνα με την ισχύουσα νομοθεσία, η διαδικασία διενέργειας διαγωνισμών, των οποίων ο προϋπολογισμός είναι άνω των 60.000,00 ευρώ (μη συμπεριλαμβανομένου του ΦΠΑ), διεξάγεται μέσω του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ). www.eprocurement.gov.gr